
i nebo Uzvišeni Allah je stvorio za šest perioda. Prvo je Zemlju 



V rasprostro i po njoj nepomične planine razbacao, učinio da rijeke teku i 



I [r I fjutevi kroz nju vode. I da na njoj sve s mjerom raste. Zatim je svoju volju 



/ 1 pfjema nebu usmjerio i kao sedam nebesa ga uredio. Najdonje nebo je sa 
sazvježđima ukrasio, a i Mjesec i Sunce se pokoravaju Njegovoj volji. 

Prije nego čovjeka. Uzvišeni Gospodar svjetova je stvorio bića od užarene 
j vatre i svjetlosti - džine i meleke. 

Kad Milostivi Allah odluči stvoriti prvog čovjeka, Adema. On reče 
melekima: 

“Ja ću na Zemlji namjesnika postaviti!" 

“Zar će ti namjesnik biti onaj koji će po njoj nered činiti i krv prolivati? A 
mi Tebe veličamo i hvalimo i. kako Tebi dolikuje, uzdižemo” - rekoše oni. 
Uzvišeni Allah reče: “Ja znam ono što vi ne znate!" 

I On stvori čovjeka od ilovače, dade mu savršen oblik i život u njega 
udahnu. Zatim ga poduči nazivima svih stvari, a onda te stvari predoči 
melekima i reče: 

“Kažite Mi nazive njihove, ako istinu govorite!" 

“Hvaljen nek si!" - rekoše oni - “mi znamo samo ono čemu si nas Ti 
»oučio; Ti si Sveznajući i Mudri." 

“O Ademc" - reče Allah Uzvišeni - M kaži im ti nazive njihove!" I kad in 
kaza njihove nazive. Allah reče: 

“Zar vam nisam rekao da samo Ja znam tajne nebesa i Zemlje i da 
Ja znam ono što vi javno činite i ono što krijete!" 

A kad Allah Uzvišeni reče melekima: “Poklonite se Ademu!" 
pokloniše. Ali Iblis, jedan od džina, ne htjede se pokloniti, 
postade nevjernik. 

“O Iblisu” - rekao je Allah - "šta te navelo 
“ c jj, da se ne pokloniš onome kojega sam 
sobom stvorio? jesi li se uzoholio ili misliš 
da si uzvišen?" 

^ “Bolji sam od njega" - odgovorio je Iblis - 
"mene si stvorio od vatre a njega od 
ilovače.” 

"E. izlazi onda iz dženneta" - reče 
Milostivi Gospodar - "proklet da si! Moje 
prokletstvo će te do Sudnjeg dana pratiti!” 
Iblis zamoli svoga Gospodara Allaha da 
mu da roka do Sudnjega dana. kada će svi 
ljudi oživljeni biti. 

Kad mu Allah Uzvišeni dade rok koji je 
tražio. Iblis reče da će do toga dana ljude 
stalno zavoditi - predstavljati im hrđava 
djela lijepim i na krivi put ih okretati, osim 
onih koji budu iskreno Allaha vjerovali i 
dobra djela činili. 

Uzvišeni Allah mu potvrdi istinu 
da on neće imati nikakve vlasti 
nad odanim vjernicima, osim 
nad onima koji ga budu slijedili, 
onim zalutalima. 

I Allah Uzvišeni reče Ademu: 

"O Ademe, živite ti i tvoja žena 
u džennetu i jedite u njemu 
koliko god želite i odakle god 
hoćete, ali se ovom drvetu ne 
približujte pa da sami sebi 
nepravdu nanesete!" 

Ali. šejtan im poče bajati i 
zaklinjati se da je on njihov 
savjetnik iskreni, pa reče: 



“Gospodar vaš vam zabranjuje ovo drvo samo zato da ne biste meleki 
postali ili da ne biste besmrtni bili!" 

I na prevaru ih zavede. A kad oni sa onog drveta okusiše, stidna mjesta 
njihova im se ukazaše i oni po sebi dženetsko lišće stavljati poćeše. 

“Zar vam to drvo nisam zabranio" - zovnu ih Gospodar njihov - “i rekao 
vam: šejtan vam je. zbilja, otvoreni neprijatelj." 

"Gospodaru naš" - rekoše oni - "sami smo sebi krivi, i ako nam Ti ne 
oprostiš i ne smiluješ nam se. sigurno ćemo biti izgubljeni." 

reče Allah Uzvišeni - "jedni drugima bit ćete neprijatelji! Na 
Zemlji ćete boraviti i do smrti ostati. Na njoj ćete živjeti, na njoj umirati i 
ponovo oživljeni biti. Od Mene će vam uputa dolaziti, i onaj ko bude 
slijedio uputu Moju neće zalutati i neće nesretan biti. A oni koji ne budu 
vjerovali i knjige Naše budu poricali - bit će stanovnici džehennema; u 
njemu će vječno ostati". 

Milostivi Gospodar je poslije Adema izabranikom učinio, pa mu oprostio i 
na pravi put ga uputio. 

Tako je Adem postao prvi čovjek i prvi Allahov poslanik. Od njega i 
njegove žene izrodili su se svi ljudi, cijelo čovječanstvo. 

A ko je čvrsto uz Allaha . taj je već upućen na pravi put. 




Sinovi Ademovi 



Ovo je priča o dvojici sinova Ademovih, ispričana onako kako je bilo. 

Njih dvojica su prinijeli žrtvu Bogu. Pa je od jednog žrtva bila primljena a 
od drugog nije. 

Ovaj drugi se uslijed toga rasrdi pa reče svome bratu: 

"Sigurno ću te ubiti!" 

"Allah prima samo od onih koji su dobri" - reče onaj. “I kad bi ti pružio 
ruku svoju prema meni da me ubiješ. ja ne bih pružio svoju prema tebi da 
te ubijem, jer se ja bojim Allaha. Gospodara svjetova. |a želim da ti 
poneseš i moj i svoj grijeh i da budeš stanovnik u vatri". 

A vatra je kazna za sve nasilnike. 

I strast njegova navede ga da ubije brata svoga i on ga ubi. I postade jedan 
od iz 








Allah onda posla jednog gavrana da kopa po zemlji da bi mu pokazao kako 
da zakopa mrtvo tijelo brata svoga. Kad on to vidje, povika: 

“Teško meni! Zar i ja ne mogu. kao ovaj gavran, zakopati mrtvo tijelo brata 
svoga!" 

I pokaja se. 

Uslijed toga je Allah propisao: ako neko ubije nekoga koji nije ubio nikoga, 
ili onoga koji na Zemlji nered ne čini - kao da je sve ljude poubijao: a ako 
neko bude uzrok da se nečiji život sačuva - kao da je svim ljudima život 
sačuvao. 

Samo je Allah zaštitnik vaš i On je najbolji pomagač. 

Stradanje naroda Nuhova 

leste li čuli povijest o jednom narodu koji je. izuzev malobrojnih, stradao 
u velikoj poplavi, ugušio se i nestao u valima nabujale vode. Ta povijest o 
tome narodu ostala je kao znak i kao opomena kako Gospodar Zemlje i 
neba kažnjava one koji prevrše svaku mjeru, koji se uzohole i postanu 
obijesni. 

A Nuhov narod zaista bijaše takav: okrutan, i obijestan, i neposlušan. 






I smilova se Uzvišeni Allah. jer On je najmilostiviji, i posla Nuha. koji je bio 
jedan od njih. da opominje taj narod i donosi im dokaze od Gospodara 
svega vidljivog i nevidljivog, kako bi se opametili i kako ne bi doživjeli 
potpunu propast. 

I dođe Nuh svome narodu kao Allahov poslanik i tamo ostade devet stotina 
i pedeset godina. I govoraše: 

"O narode moj. Allahu se klanjajte, vi drugoga boga osim Njega nemate: 
zar se ne bojite? O narode moj, ja vas otvoreno opominjem’’. 

Ali. glavešine njegovog naroda su uši začepljali i glavu okretali i lica svoja 
haljinama svojim pokrivali samo da ne čuju to što Allahov poslanik njima 
govori. I prezrivo odgovarali: 

’’Mi smatramo da si ti u pravoj zabludi.” 








“O narode moj" - govorio je on - “nisam ja ni u kakvoj zabludi, nego sam 
poslanik Gospodara svjetova; poslanice Gospodara svoga vam dostavljam 
i svako dobro vam želim; ja od Allaha znam ono što ne znate vi. 

Zar vam je čudo što vam poruka od Gospodara vašeg dolazi po čovjeku, 
jednom od vas, da vas opominje, da biste se grijeha klonili i pomilovani 
bili." 

Tako je Allahov poslanik Nuh govorio stotinama godina odano i neumorno. 
I noću i danju. I javno i tajno. I glasno i polahko. Prilazio im na sve moguće 
načine, ne bi li samo Allahovu milost zaslužili. Molio ih da od Gospodara 
svoga traže oprosta, jer Gospodar njihov zaista mnogo prašta. 
Upozoravao ih na to da ih Allah od zemlje poput bilja stvara, da ih ponovo 
u nju vraća, te da će ih sigurno opet iz nje sve izvesti. Uvjeravao ih da će 
im Gospodar njihov dati imanja i sinove, da će ih bogato nagraditi, kiše im 
obilne slati i bašče i rijeke im dati. 

A glavešine njegova naroda, oni koji nisu vjerovali, nadmeno su odgovarali: 
“Koliko mi vidimo, ti si čovjek kao i mi. a vidimo i da te bez ikakva 
razmišljanja slijede samo oni koji su niko i ništa među nama: ne vidimo da 
ste vi imalo bolji od nas. Štavišc. mislimo da ste lažljivci.” 

O narode moj - govorio je on - "da vidimo! Ako je meni jasno ko je 
Gospodar moj i ako mi je On od Sebe dao vjerovjesništvo. a vi ste slijepi 
za to, zar da vas silimo da to protiv volje vaše priznate? 

0 narode moj! Za ovo ja od vas ne tražim blaga. Allah će mene nagraditi. 

1 ja neću otjerati vjernike, oni će pred svoga Gospodara izići: ali ja vidim 
da ste vi narod koji ne zna." 

No, oni ostadoše tamo gdje su bili i još se više uzoholiše. 





što je poslanik Nuh više govorio i pokušavao u njihova srca usaditi 
u, oni su se sve više udaljavali od njega. I povodili se za onima koji su 
velika bogatstva imali i koji su razne spletke smišljali. I odvraćali ih od 
Allahovih dokaza govoreći da nikako božanstva svoja ne ostavljaju, da 
Vadda i Suvaa i |egusa i Jeuka i Nesra ne napuštaju i da se njima i dalje 
klanjaju. I tako mnoge u još veću zabludu dovodili. I razne spletke smišljali. 
“On je čovjek kao i vi" - govorili su - “samo hoće da je od vas ugledniji. 
Da je Allah htio. meleke bi poslao; ovako nešto nismo čuli od naših 
predaka davnih, on je lud čovjek, pa pustite ga neko vrijeme!” 

Uzaludne bijahu Nuhove riječi: 

"|a vam ne kažem: U mene su Allahove riznice - niti: Meni je poznata 
budućnost. - a ne govorim ni o onima koje vaše oči s prezirom gledaju: 
Allah im nikakvo dobro neće dati - ta Allah dobro zna šta je u dušama 
njihovim, jer ja bih se tada ogriješio." 

"O NGhu". - rekoše oni - “ti si želio da se s nama raspravljaš i dugo si se 
raspravljao. Daj neka se ostvari ono što prijetiš, ako istinu govoriš!" 

"To će vam učiniti samo Allah ako bude htio" - reče on - "i vi nećete 
umaći. 

Ako Allah hoće da vas ostavi u zabludi, neće vam moj savjet koristiti, ma 
koliko ja želio da vas savjetujem. On je Gospodar vaš i Njemu ćete se 
vratiti." 

I njima malo bi što su glave od njega okrećali i prste u uši stavljali da ne 
čuju šta govori. 





I malo im bi što su razne spletke i podvale činili. 

I malo im bi što su mu se izrugivali i ono što je Allah zapovijedio lažima 
smatrali. 

I malo im bi što su ga lašcem i luđakom nazivali. 

Sve im to malo bi. te mu zaprijetiše najtežom kaznom: 

“Ako se ne okaniš, o Nuhu!" - rekoše - "bit ćeš sigurno kamenovan!" 
Poslanika Nuha nisu uplašile ni pokolebale njihove prijetnje. Uzvišeni Allah 
mu je bio dovoljan oslonac. Zato im reče: 

“O narode moj. ako vam je dodijao moj boravak među vama i moje 
opominjanje Allahovim dokazima - a ja se stalno uzdam u Allaha - onda 
se. zajedno sa božanstvima svojim, odlučite, i to ne krijte: zatim to nada 
mnom izvršite i ne odgađajte!" 




Vidjevši da više ništa ne pomaže. Nuh se obrati svome Gospodaru. 
Svevišnjem Allahu Milostivom: 

“Gospodaru moj. ja sam narod svoj i noću i danju doista pozivao, ali ga je 
pozivanje moje još više udaljilo. I kad god sam ih pozivao da im oprostiš, 
prste su svoje u uši stavljali i haljinama svojim se pokrivali - bili su uporni 
i pretjerano oholi. Zatim, ja sam ih otvoreno pozivao, a onda sam im javno 
objavljivao i u povjerenju im šaputao. i govorio: Tražite od Gospodara 
svoga oprosta jer On. doista, mnogo prašta: On će vam kišu obilnu slati i 
pomoći vas imanjima i sinovima, i dat će vam bašče, i rijeke će vam dati. 
Sta vam je. zašto se Allahovc sile ne bojite, a On vas postepeno stvara?! 




Zar ne vidite kako je Allah sedam nebesa, jedno iznad drugog, stvorio, 
na njima Mjesec svjetlim dao. a Sunce svjetiljkom učinio? Allah vas ' 
zemlje poput bilja stvara, a zatim vas u nju vraća i iz nje će vas s\\ 

izvesti. 

Allah vam je zemlju učinio ravnom, da biste po njoj hodali putevima 

prostranim. 

Gospodaru moj. oni mene ne slušaju i povode se za onim čija bogatstva i 
djeca samo njihovu propast uvećavaju i spletke velike snuju i govore: 
Nikako božanstva svoja ne ostavljajte, i nikako ni Vcdda ni Suvaa. 
Icgusa ni |cuka ni Nesra ne napuštajte! A već su mnoge u zabludu 

pa Ti njima, inadžijama. samo propast povećaj!" 



Allah Milostivi zna sve šta je i kako je bilo, jer Svojim znanjem sve 
obuhvaća, pa objavi svome poslaniku: 

"Osim onih koji su već vjernici, niko više iz naroda tvoga neće vjernik 
postati, zato se ne žalosti zbog onoga što oni stalno čine. I gradi lađu pred 
Nama i po Našem nadahnuću, i ne obraćaj mi se više zbog nevjernika - oni 
će sigurno biti potopljeni!” 

I poslanik Nuh poče graditi lađu s Allahovom pomoći. 

Kad god bi pored njega prolazile glavešine naroda njegova, rugale bi mu 




“Ako se vi rugate nama” - govorio je on - “rugat ćemo se i mi vama onako 
kako se vi rugate, i saznat ćete. zaista, koga će snaći sramna kazna i ko će 
u vječnoj muci biti.” 

I kad lađa bijaše gotova i kad je pala Allahova zapovijed i voda s površine 
Zemlje pokuljala. Gospodar mu je rekao: 

“Ukrcaj u lađu od svake životinjske vrste po jedan par. i čeljad svoju - osim 
onih o kojima je bilo govora - i vjernike!" 

A malo je bilo onih koji su s njim vjerovali. 

I Nuh reče onima koji su vjerovali: 

“Ukrcajte se u nju. u ime Allaha. neka plovi i neka pristane! Gospodar moj. 
uistinu, prašta i samilostan je!" 




Onda je nastupio taj naviješteni čas. Obistinila se prijetnja Gospodara 
svjetova. I zbio se strašan događaj: 

Kapije nebeske su se. voljom Gospodara neba i Zemlje, otvorile i voda je 
iz njih počela neprestano liti. a iz zemlje su. Njegovom voljom, izvori silni 
provreli! I te su se vode sastale kako je određeno bilo! Sve je bila samo 
voda koja je neprestano lila sa svake strane i potapala sve pred sobom. 
Valovi su bili ogromni, kao brda. i ništa im se nije moglo suprotstaviti. 

I kad ti ogromni valovi ponesoše Nuhovu lađu u kojoj bijaše od svega 
onako kako je to Allah odredio, on zovnu svoga sina koji se nalazio 
podaleko: 

“0 sinko moj. ukrcaj se s nama. ne budi s nevjernicima!" 





“Sklonit ću se na kakvo brdo koje će me od vode zaštititi" - reče mu on. 
"Niko {Janas Allahove kazne neće pošteđen biti. osim onoga kome se On 
smilovao!" - reče Nuh, i val ih razdvoji, i sin mu potopljen bi. 

I kad sc ispunila odredba Allaha Uzvišenog, bi rečeno: 

"O Zemljo, gutaj vodu svoju, a ti. o nebo, prestani!” 

I voda se povuče i ispuni se odredba, a lađa pristade na planini El-Džudi. 
i bi rečeno: 

"Daleko nek je narod nevjernički!” 

Poslanik Nuh u brizi za svojim sinom koji je ostao potopljen, zamoli 
Gospodara svoga: 

"Gospodaru moj. sin moj je čeljade moje, a obećanje Tvoje je zaista 
istinito i H si od mudrih najmudriji!" 

"O Nuhu, on nije čeljade tvoje” - rekao je On - “jer radi ono što ne valja, 
zato me ne moli za ono što ne znaš. Savjetujem ti da neznalica ne budeš." 





“Gospodaru moj”, - reče - “Tebi se ja utječem da Te više nikada ne 
zamolim za ono što ne znam! Ako mi ne oprostiš i ne smiluješ mi se. bit 
ću izgubljen." 

I njegov Gospodar Milostivi ga obavijesti: 

“0 Nuhu. - bi rečeno - “iskrcaj se. s pozdravom Našim i blagoslovima tebi 
i narodima koji će se izroditi od ovih koji su s tobom!" 

Milostivi Allah je to ostavio kao pouku - pa ima li ikoga ko bi pouku primio? 
A oni što su zbog grijehova svojih potopljeni u vatru će biti uvedeni i 
nikoga sebi. mimo Allaha. kao pomagača neće naći. 

Allah je Prvi i Posljednji, i Vidljivi i Nevidljivi, i On zna sve! 

Nisu voljeli one koji opominju 

Hvaljen neka je Allah Uzvišeni koji je nebo i Zemlju stvorio i 
čovjeka na njoj. I podijelio sve ljude na narode i plemena kako bi 
se bolje poznavali i razumijevali. U beskrajnoj svojoj milosti, On 
je svakom narodu slao poslanika, vjerovjesnika, da bi taj narod 
uputio na pravi put. Tako je narodu Semud upućen poslanik Salih 
koji je svoj narod upozoravao: 

"O narode moj. Allahu se samo klanjajte, vi drugog Boga osim 
Njega nemate! On vas od zemlje stvara i daje vam da živite na 
njoj! Zato Ga molite da vam oprosti, i pokajte Mu se. jer 
Gospodar moj je. zaista, blizu i odaziva se. 






ja sam vam sigurno poslanik pouzdani. Zato se bojte Allaha i budite 
poslušni meni!” 

"Zar da slijedimo jednog od nas! govorili su oni. Tada bismo, uistinu, bili 
u zabludi i bili bismo ludi. Zar baš njemu, između nas. da bude poslana 
Objava?! Ne. on je lažljivac oholi!" 

Božijeg poslanika Saliha malo je ko slušao. Njemu se pridružiše samo oni 
siromašni i potlačeni i povjeravaše u ono što govori. Većina ostalih nije 
htjela odbaciti svoju raniju vjeru i svoje klanjanje mnogobrojnim kipovima 
koje su držali za bogove. Zato su govorili: 

"O Salihu, ti si među nama prije ovoga cijenjen bio. Zašto nam braniš da 
se klanjamo onome čemu su se preci naši klanjali? Mi uveliko sumnjamo u 
ono čemu nas ti pozivaš.” 

Poslanik Salih ih je i dalje pozivao da odbace svoju oholost i 
neznanje. I svoju umišljenost. Govorio im je da su Allahovom 
voljom na svijet došli i da su naslijedili jedan narod koji se zvao 
Ad koga je Gospodar Uzvišeni, zbog njihove neposlušnosti i 
smutnji, uništio. 

Podsjećao ih je poslanik Salih na njihova bogatstva koja im je Allah 
podario, na velike palače i dvorce koje u ravnicama grade. I kuće 
koje u brdima klešu. I sve drugo u čemu uživaju i provode se. 
Molio ih je da ne zaborave te Allahove darove, da ne čine nerede 
i zlo po zemlji. I da prihvate dokaze Milostivog Gospodara, da se 
samo Njemu klanjaju i pokajanje od Njega traže. 

Ali. to sve nije pomagalo. Oni oholi se još više uzoholiše, a naročito 
glavešine i prvaci toga naroda. Oni su imali svega u izobilju pa su smatrali 
da im niko ništa ne može učiniti. I ti nadmeni i oholi prvaci i bogataši 
upitaše one koji su bili potlačeni i siromašni, a koji su povjerovali u ono što 
poslanik Salih govori: 

“Vjerujete li vi da je Salih poslan od Gospodara svoga? 

"Mi. uistinu, vjerujemo u sve ono što je po njemu objavljeno odgovoriše 

“A mi ne vjerujemo u ono što vi vjerujete” - rekoše prkosno. 

U gradu je bilo devet osoba koje su posebno nered činile i om se zaklcše 
najtežom zakletvom da će Saliha i njegovu porodicu noću ubiti. A onda ce 
njegovom najbližem rođaku reći kako nisu prisustvovali toj pogibi|i. I 
smišljali su razne spletke, ali ih je Allah kaznio kad se nisu nadali. 






Poslanik Salih je i dalje pozivao svoj narod: 

"Zar mislite da ćete ovdje biti ostavljeni sigurnima, u vrtovima 
i medu izvorima, u usjevima i medu palmama sa plodovima 
zrelim?" 

A oni rekoše: 

“Ti si samo opčinjen; ti si čovjek kao i mi; zato nam donesi 
jedno čudo ako istinu govoriš!" 

On im tada dovede jednu kamilu i reče: 

"O narode moj, evo ova Allahova kamila je znamenje za vas, 
pa je pustite neka pase po Allahovoj zemlji i ne činite joj 
nikakvo zlo. da vas patnja nesnosna ne bi stigla!" 



Da bi pokazali kako u te njegove riječi ne vjeruju i kako hoće svemu da 
prkose, oni pozvaše jednog između njih i on zakla tu kamilu. 

Poslanik Salih im reče: 

‘Živjet ćete u zemlji svojoj još samo tri dana! To vam je istinita prijetnja!” 
Oni se samo nasmijaše pomislivši kako im niko ništa ne može. Ta oni imaju 
silno bogatstvo, ogromne i tvrde kuće u brdima klesane. I svu vlast u svojim 
rukama. Ko im može nauditi?! 

Zato još drskije rekoše: 

"O Salihu, učini da nas snađe to čime prijetiš, ako si poslanik!" 




I zadesi ih strašan potres i strašan glas i oni ostadoše mrtvi poput 
zdrobljenog suhog lišća. Kao da nikada nisu ni postojali. 

A poslanika Saliha i one koji su sa njim vjerovali. Milostivi Gospodar je 
spasio tog strašnog udesa. Oni su već bili napustili svoj narod, jer je 
poslanik Salih znao šta će im se desiti. 

A on im je bio rekao: 

"O narode moj. prenio sam vam poslanicu Gospodara svoga i opominjao 
sam vas. ali vi ne volite one koji opominju.” 

A Allah milost svoju daruje kome On hoće; Allah je neizmjerno dobar. 




